open-index/open-wikipedia-markdown huggingface dataset:
Račianska jednotka

**Račianská jednotka** je jednotkou magurskej skupiny príkrovov Karpatského flyšového pásma. Je okrajovou a plošne najvýznamnejšou jednotkou magurskej skupiny príkrovov. Vystupuje z podložia Viedenjskej panvy a siaha až na územie Ukrajiny.

Jednotku vyčlenili ako samostntnú tektono-stratigrafickú zónu magurskej skupiny príkrovov A. Matějka a Z. Roth vo svojich prácach z rokov 1950 a 1956.

Račanská jednotka dosahuje hrúbku v rozmedzí niekoľko stoviek m po 3 - 4000 m. Jej najstaršiu časť tvorí rajnochovické (barém-cenoman) a kaumberské súvrstvie (cenoman-mástricht). Podstatnú časť tvorí solánské (kampán-až paleocén), belovežské (paleocén - str. eocén) a zlínske súvrstvie (stredný eocén - sp. oligocén).

## Referencie

Kategória:Flyšové pásmo
Kategória:Geológia Slovenska
Arabský pohár FIFA

**Arabský pohár FIFA** je medzinárodná futbalová súťaž, ktorú organizuje FIFA od roku 2021 a súťažia v nej seniorské mužské národné tímy Únie arabských futbalových asociácii, športového riadiaceho orgánu pre krajiny arabského sveta. Aktuálnym šampiónom je Alžírsko. 

Úvodne vydanie šampionátu sa konalo v roku 1963 v Libanone a vyhralo ho Tunisko. Po odohraní Arabského pohára v rokoch 1964 a 1966 sa takmer 20 rokov nehral Arabský pohár a najbližší turnaj sa odohral až v roku 1985. Vydanie v roku 2021 bolo prvé ktoré organizovala FIFA.

Najúspešnejším tímom Arabského pohára je Irak.

## Výsledky jednotlivých ročníkov

## Najúspešnejšie tímy Arabského pohára FIFA

## Referencie

## Externé odkazy
* FIFA Arab Cup

## Zdroj


Kategória:Futbalové súťaže v Afrike
Kategória:Futbalové súťaže v Ázii
Hričovec (vrch v Javorníkoch)

**Hričovec** () je vrch v pohorí Javorníky. Leží v slovensko-českom pohraničí, nad obcou Makov, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, na hranici okresov Bytča a Čadca a zasahuje na katastrálne územie obcí Štiavnik a Makov. Najbližšími sídlami sú na severovýchodnom úpätí situované lazy obce Makov, západne ležiaca osada Kasárne a obec Velké Karlovice a južne ležiace samoty obce Štiavnik. Severovýchodnú časť vrchu pokrýva rovnomenná prírodná rezervácia a celá oblasť patrí do Chránenej krajinnej oblasti Kysuce.

## Opis
Hričovec sa nachádza v hlavnom hrebeni, medzi Veľkým Javorníkom () a Čemerkou (). Severovýchodným smerom susedí sedlom oddelené Solisko (), severným sa nachádza Lemešná (), západným Lopušná (), juhozápadným Veľký Javorník a Ustrígeľ (), južným Čierne () a juhovýchodným Hluché () a Čemerka. Hrebeňom vedie rozvodie Váhu a Bečvy; západné svahy odvodňuje potok Lemešná do Vsetínskej Bečvy, južné prítoky Štiavnika do Váhu a na severných pramení rieka Kysuca. Na vrchol nevedie značený chodník, no úbočím prechádza turistická magistrála i hrebeňový chodník.

### Výhľady
Lesný porast vrcholovej časti i hrebeňa poskytuje len veľmi obmedzený rozhľad. Z lokalít s nižšou vegetáciou na hrebeni a svahoch je možné pozorovať mnohé vrchy Javorníkov a blízke Moravsko-sliezske Beskydy a Hostýnsko-vsetínsku hornatinu, pri vhodných podmienkach aj Biele Karpaty, Považský Inovec, Strážovské a Súľovské vrchy, Malú Fatru, Kysuckú vrchovinu a Beskydy a Sliezske Beskydy.

## Prístup
Na vrchol nevedie značený turistický chodník, no úbočím ich vedie niekoľko:

* po  červenej značke hrebeňom, traverzom západným úbočím:
** od severu z Makovského priesmyku cez Lemešnú
** od juhozápadu z Veľkého Javorníka cez rázc. Butorky
* po  červenej značke východným úpätím (samostatnej/odlišnej):
** od východu z Makova cez Kopanice
** od juhovýchodu zo sedla Javorník cez rázc. Nad Zápačou
* po  modrej značke južným úbočím zo Sedla pod Hričovcom na rázc. Nad Zápačou
* po  žltej značke z rázc. Pod Soliskom k prameňu Kysuce

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Bytča
Kategória:Vrchy v okrese Čadca
Kategória:Tisícovky na Slovensku
Kategória:Štiavnik (obec)
Kategória:Makov (okres Čadca)
Jesenského ulica (Pezinok)

náhľad|Pohľad na autobusovú zastávku s parčíkom, krčmu a predajňu autodielov v roku 2022
**Jesenského ulica** (v minulosti *Wieserova ulica*) je ulica v Pezinku, ktorej časť sa nachádza na ceste II. triedy číslo 502. Je pomenovaná podľa slovenského prozaika Janka Jesenského.

V strede ulice sa nachádza park s kovovou sochou – 4 obežné dráhy Zeme. Do polovice roka 2001 tu stála aj čerpacia stanica Slovnaft Benzinol, ktorú nahradila obojsmerná zastávka pre diaľkové autobusy.

Na čísle 8 sa nachádza reštaurácia s krčmou, ktorá bola v minulosti zájazdovým a furmanským hostincom. 

Na čísle 10 sa nachádza predajňa autodielov.

Okrem iného tu sídlia dve pizzerie, kaviareň, vinotéka a železiarstvo.

V septembri 2003 hlavnou ulicou prechádzala pápežská kolóna s pápežom Jánom Pavlom II.

V júni 2024 bola zrekonštruovaná vozovka ulice v rámci III. etapy rekonštrukcie cesty II/502.

## Referencie

Kategória:Ulice v Pezinku
Priehybský potok (prítok Oľchovca)

**Priehybský potok** je potok v regióne Šariš, v juhozápadnej časti územia obce Cigeľka v okrese Bardejov v Prešovskom kraji. Je pravostranným prítokom Oľchovca v povodí Kamenca; má dĺžku . Hydrologický identifikátor: 4-30-09-2062. Geomorfologická kategorizácia: geomorfologická oblasť Nízke Beskydy, geomorfologický celok Busov.

## Prameň
Pramení v nadmorskej výške  na východnom svahu vrchu *Priehyba* s nadmorskou výškou  v juhozápadnom kúte obecného územia Cigeľka v lesnom extraviláne  v okrese Bardejov, v geomorfologickom celku Busov. 
## Opis toku
Od prameňa tečie juhovýchodným smerom neďaleko od štátnej slovensko-poľskej hranice, preteká lesným extravilánom, ľavým brehom obmýva les *Bukovina*, ľavým brehom obmýva les *Košarisko*, les postupne stráca svoj charakter a mieša sa s trvalým trávnatým porastom, preteká cez les aj pasienok aj pole s rovnakým názvom *Priehyba*, pravým brehom obmýva les aj sad *Podslavné*, ľavým brehom obmýva les *Lán*, na južnom okraji obce Cigeľka vteká do intravilánu a v susedstve žriedla minerálnej vody *Cigeľka* ústi do Oľchovca ako jeho pravostranný prítok. *Priehybský potok* nemá prítoky.

*Priehybský potok* pramení, preteká a ústi v juhozápadnej časti extravilánu obce Cigeľka v okrese Bardejov v Prešovskom kraji, v geomorfologickej oblasti Nízke Beskydy, v geomorfologickom celku Busov.  

## Pôvod názvu
Motivácia pomenovania vodného toku *Priehybský potok* na území obce Cigeľka má pôvod v názve vrchu *Priehyba* , na svahoch ktorého pramení a tečie. Z toponyma *Priehyba* vo význame *horské sedlo, zníženina v rámci chrbta alebo hrebeňa* rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Priehybský potok* ako súčasť veľmi početnej skupiny názvov v slovenskej toponymii, najmä hydronymii. Najstaršie listinne zachované názvy obce Cigeľka sú doložené: 1414 v podobe *Checleuagasa*  a 1492 v podobe *Czygloka*. 

Hydronymum *Priehybský potok* bolo štandardizované v roku 1990. V čase štandardizačného procesu názvu vodného toku existovali dve hydronymá s rovnakým homonymným názvom *Priehybský potok* v kategórii slovenskej hydronymie.

## Referencie

Kategória:Potoky na Slovensku
Kategória:Vodné toky v okrese Bardejov
Kategória:Povodie Tople
Solisko (vrch v Javorníkoch)

**Solisko** () je vrch v pohorí Javorníky. Leží nad obcou Makov, približne  severozápadne od mesta Bytča. 

## Poloha
Nachádza sa na severnom okraji strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, v okrese Čadca a v katastrálnom území obce Makov. Najbližšími sídlami sú na severovýchodnom úpätí situované usadlosti osady Kopanice, patriace k obci Makov, západným smerom leží moravská obec Velké Karlovice. Vrch patrí do Chránenej krajinnej oblasti Kysuce.

## Opis
Solisko je nevýrazný vrch, ležiaci v krátkej rázsoche Hričovca (), ležiacom v hlavnom hrebeni. Severným smerom leží Lemešná () a Oselná (), západným Lopušná (), juhozápadným Veľký Javorník () a plytkým sedlom oddelený Hričovec, juhovýchodným Čemerka () a východným Papajova Kykula (). Vrch patrí do povodia Kysuce, ktorá pramení pod sedlom na severných svahoch Soliska a Hričovca. Na vrchol nevedie značený chodník.

### Výhľady
Veľká časť vrchu pokrýva hustý les, ktorý neumožňuje takmer žiadny rozhľad. Z malých lokalít s redšou vegetáciou je ojedinele vidieť susedné vrchy Javorníkov, Moravsko-sliezske Beskydy, Hostýnsko-vsetínsku hornatinu, Kysucké a Sliezske Beskydy.

## Prístup
Na vrchol nevedie značený turistický chodník, no v blízkosti vedie:

*  červeno značený po hrebeni, vedúci západným úbočím cez rázc. Pod Soliskom:
** od severu z Makovského priesmyku cez Lemešnú
** od juhozápadu z Veľkého Javorníka cez rázc. Butorky
*  červená značka východným úpätím (odlišná):
** od východu z Makova cez osadu Kopanice
** od juhovýchodu zo sedla Javorník cez rázc. Nad Zápačou
*  žltá značka z rázc. Pod Soliskom k prameňu Kysuce na západnom úbočí

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Čadca
Kategória:Tisícovky na Slovensku
Kategória:Makov (okres Čadca)
Čemerka

**Čemerka** () je vrch v pohorí Javorníky. Leží nad obcou Makov, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, na hranici okresov Bytča a Čadca a zasahuje na katastrálne územie obcí Štiavnik, Petrovice a Makov. Najbližšími sídlami sú severne a východne ležiace samoty obce Makov, južne sa nachádzajú samoty obce Štiavnik. Oblasť patrí do Chránenej krajinnej oblasti Kysuce.

## Opis
Čemerka je súčasťou hlavného hrebeňa, ktorý vedie z Veľkého Javorníka () do sedla Javorník. Severným smerom susedí Solisko () a Papajova Kykula (), východným Čerenka () a Chrasťové (), južným Hluché () a Čierne () a západným Hričovec () a Veľký Javorník (). Masív sa nachádza v povodí Váhu, kde priamo smeruje Štiavnik, odvodňujúci juhozápadné, i Petrovička, odvodňujúca juhovýchodné svahy. Rieka Kysuca odvádza vodu zo severne sa zvažujúcich častí hrebeňa. Vrcholom prechádza značený chodník, kopírujúci hrebeň pohoria.

### Výhľady
Hrebeň i vrchol pokrýva lesný porast, preto táto časť Čemerky poskytuje len veľmi obmedzený rozhľad. Z odlesnených častí na úbočí a lokalít s nižšou vegetáciou je však možné pozorovať okolité vrchy Javorníkov, no tiež Moravsko-sliezske Beskydy, Strážovské a Súľovské vrchy, Malú Fatru, Kysuckú vrchovinu a Kysucké a Sliezske Beskydy.

## Prístup
* po  modrej značke:
** od západu zo Sedla pod Hričovcom 
** od východu z rázc. Nad Zápačou
* po  červenej značke hrebeňom cez Sedlo pod Hričovcom:
** od severu z Makovského priesmyku cez Lemešnú
** od juhozápadu z Veľkého Javorníka cez rázc. Butorky
* po  červenej značke (odlišnej) cez rázc. Nad Zápačou:
** od východu z Makova cez miestnu časť Kopanice
** od juhovýchodu zo sedla Javorník cez Čerenku
* po  žltej značke z osady Ráztoka na južnom úpätí cez rázc. Nad Zápačou

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Bytča
Kategória:Vrchy v okrese Čadca
Kategória:Tisícovky na Slovensku
Kategória:Štiavnik (obec)
Kategória:Petrovice (okres Bytča)
Kategória:Makov (okres Čadca)
Cerový potok (prítok Radošinky)

**Cerový potok** je vodný tok, nachádzajúci sa v obci Orešany, v okrese Topoľčany. Je to pravostranný prítok Radošinky, jeho dĺžka je 7,9 km a je to tok V. rádu.

## Tok
Cerový potok vyviera v lokalite Agačina a preteká na stredom obce Orešany. Ďalej tečie na juhovýchod, priberá potok Medeš a Orešiansky potok. Následne napája vodnú nádrž Veľké Ripňany a pokračuje južnou časťou obce Veľké Ripňany, kde ústí do v nadmorskej výške približne  do Radošinky. 

## Referencie

## Externé odkazy
* https://voda.oma.sk/cerovy-potok

Kategória:Potoky na Slovensku
Kategória:Povodie Nitry
Kategória:Vodné toky v okrese Topoľčany
HBO Max

**HBO Max** je americká SVOD streamovacia služba, ktorú vlastní spoločnosť Warner Bros. Discovery.

HBO Max bolo spustené 27. mája 2020, pôvodne len v Spojených štátoch. 29. júna 2021 expandovalo do Latinskej Ameriky a 26. októbra 2021 do šiestich európskych krajín. Jeho spustenie v ďalších 15 európskych krajinách vrátane Slovenska sa uskutočnilo 8. marca 2022, kedy nahradil existujúcu službu HBO GO. Spustenie služby sa plánuje aj v ďalších európskych a ázijských krajinách. Služby HBO Max a HBO majú spolu približne 73,8 milióna predplatiteľov po celom svete.

## Obsah
HBO Max ponúka veľké množstvo pôvodných televíznych seriálov a filmov, ako aj všetky značky blízke Warneru, vrátane TNT, TBS, truTV, Adult Swim, Boomerang, CNN, Cartoon Network, The CW, Cruchyroll, DC Entertainment, Looney Tunes. Predplatiteľom tiež sprístupňuje obsah od spoločností New Line Cinema, Rooster Teeth, TCM a Warner Bros..

## Spustenie

## Referencie

Kategória:Filmové televízne stanice
Kategória:Streamovacie služby
Čerenka

**Čerenka** () je vrch v pohorí Javorníky. Leží nad obcou Makov, približne  severozápadne od mesta Bytča. Lokalitou prechádza Medzinárodná diaľková turistická trasa E3.

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, na hranici okresov Bytča a Čadca a zasahuje na katastrálne územie obcí Petrovice (vrcholová časť hrebeňa), Kolárovice a Makov. V okolí sa nachádzajú samoty obcí Makov a Kolárovice. Oblasť patrí do Chránenej krajinnej oblasti Kysuce.

## Opis
Čerenka je situovaná v hlavnom hrebeni, ktorý vedie od západu z Veľkého Javorníka () východným smerom do sedla Javorník. Severovýchodným smerom susedí Vrchtretina (), východným Mraznica (), južným Slatina (), Petrovská Kýčera () a Chrasťové () a západným Čemerka () a Papajova Kykula (). Oblasť je súčasťou povodia Váhu, pričom severnú časť hrebeňa odvodňuje rieka Kysuca, ktorá tvorí samostatné, čiastkové povodie. Južné svahy odvádzajú vodu potokom Petrovička priamo do rieky Váh. Vrcholom prechádza značený chodník, kopírujúci hrebeň pohoria. Na severnom úbočí sa nachádza lyžiarske stredisko Ski Makov.

### Výhľady
Hrebeň i časť vrchu je bez lesného porastu a vyššej vegetácie, preto Čerenka poskytuje zaujímavý rozhľad. Časť panorámy zacláňajú okolité vyššie vrchy Javorníkov, napriek tomu je dobre vidieť najmä blízke Moravsko-sliezske Beskydy, no tiež Kysucké Beskydy, Kysuckú vrchovinu, Malú Fatru, Strážovské a Súľovské vrchy.

## Prístup
* po  červenej značke hrebeňom:
** od severu a západu z Makova cez miestnu časť Kopanice
** od východu zo sedla Javorník
* po  žltej značke z osady Ráztoka cez rázc. Nad Zápačou

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Bytča
Kategória:Vrchy v okrese Čadca
Kategória:Vrchy pod 1000 metrov na Slovensku
Kategória:Kolárovice
Kategória:Petrovice (okres Bytča)
Kategória:Makov (okres Čadca)
Július Földessy

**Július Földessy** (, ; * 7. september 1875, Sobrance† 1947, Sambir) bol kníhtlačiar, vydavateľ, verejný činiteľ a politik rusínskej národnosti  v prvej polovici 20. storočia.

## Biografia
Študoval na gymnáziu v Užhorode a pokračoval na miestnom gréckokatolíckom učiteľskom seminári. Po absolvovaní dvoch ročníkov sa začal venovať tlačiarenstvu. Pracoval v užhorodskej tlačiarni, ktorej sa neskôr stal aj majiteľom. Tlačiareň patrila k významným šíriteľom rusínskej kultúry. Istý čas pôsobil na území Maďarska, ako aj v Mníchove. Zúčastnil sa bojov v 1. svetovej vojne, kde bol na ruskom fronte zranený. Neskôr začal vydávať v Užhorode noviny. Po vzniku Československa sa začal angažovať aj politicky. Bol členom, neskôr aj podpredsedom Autonómneho poľnohospodárskeho zväzu (AZS). Išlo o stranu Rusínov, ktorá mala v programe autonómiu Podkarpatskej Rusi a bola orientovaná promaďarsky. V parlamentných voľbách v roku 1935 bol zvolený do hornej komory Národného zhromaždenia za XII. volebný kraj (Užhorod). AZS vtedy kandidovala v rámci formácie Autonomistický blok (vedenej HSĽS). Do senátorského klubu HSĽS nevstúpil a v senáte pôsobil ako nezaradený. Napriek tomu s ľudákmi spolupracoval. V boji za autonómiu kooperoval aj s maďarskými politickými stranami, ako aj so Spišskými Nemcami. Dokonca navrhoval zväčšiť územie Podkarpatskej Rusi o časť východného Slovenska, pričom za hlavné mesto navrhoval Košice. Senátorom zostal do začiatku roku 1939. Mandátu bol zbavený 20. januára 1939 v súvislosti s rozpustením politických strán na Podkarpatskej Rusi. V roku 1939 bol kooptovaný do maďarského parlamentu ako zástupca území pričlenených k Maďarskému kráľovstvu. Poslancom bol do roku 1944. Pôsobil aj ako poradca komisára pre Karpatské územie. V novembri 1944 bol zatknutý a uväznený sovietskymi orgánmi. Zomrel vo väznici v meste Sambor (dnes Ukrajina, Ľvovská oblasť).

## Referencie

## Zdroj
* 

Kategória:Narodenia v 1875
Kategória:Úmrtia v 1947
Kategória:Rusíni na Slovensku
Kategória:Politici HSĽS
Kategória:Kníhtlačiari
Kategória:Vydavatelia
Kategória:Senátori Národného zhromaždenia (Česko-Slovensko, 1920 – 1939)
Kategória:Osobnosti zo Sobraniec
Lipovnícky potok

**Lipovnícky potok** je vodný tok, nachádzajúci sa neďaleko obce Lipovník, v okrese Topoľčany. Je to ľavostranný prítok Hlavinky, jeho dĺžka je 6,4 km a je to tok VII. rádu.

## Tok
Vzniká neďaleko obce Lipovník a tečie na juh až do obce Hajná Nová Ves. V miestnom parku sa do neho vlieva Blesovský potok, následne sa stáča smerom na juhozápad a  neskôr napája vodnú nádrž, ktorá sa nachádza neďaleko obce Hajná Nová Ves. Lipovnícky potok pokračuje ďalej a v Lužanoch, v nadmorskej výške približne 174 m.n.m sa vlieva do Hlavinky.

## Referencie

## Externé odkazy
* https://voda.oma.sk/lipovnicky-potok

Kategória:Potoky na Slovensku
Kategória:Povodie Nitry
Kategória:Vodné toky v okrese Topoľčany
Tadžické národné futbalové mužstvo

**Tadžické národné futbalové mužstvo** reprezentuje Tadžikistan na medzinárodných futbalových akciách, ako sú Majstrovstvá sveta a Majstrovstvá Ázie vo futbale.

## História
Futbalový zväz bol založený v roku 1936. Do roku 1991 boli súčasťou Sovietskeho zväzu. Tadžikistan sa nikdy nezúčastnil Majstrovstiev sveta vo futbale ani Majstrovstiev Ázie vo futbale.

## Majstrovstvá sveta

## Majstrovstvá Ázie vo futbale

## Externé odkazy
https://web.archive.org/web/20070808143729/http://www.fifa.com/associations/association=tjk/index.html

## Zdroj

Kategória:Národné futbalové mužstvá
Futbal
Národné
Kirgizské národné futbalové mužstvo

**Kirgizské národné futbalové mužstvo** reprezentuje Kirgizsko na medzinárodných futbalových akciách, ako sú Majstrovstvá sveta a Majstrovstvá Ázie vo futbale.

## História
Futbalový zväz bol založený v roku 1992. Kirgizsko sa nikdy nekvalifikovalo na Majstrovstvá sveta vo futbale. Na ázijskom šampionáte sa predstavili raz a to na Majstrovstvách Ázie vo futbale 2019 kde sa dostali do osemfinále.

## Majstrovstvá sveta

## Majstrovstvá Ázie vo futbale

## Externé odkazy
https://ffkr.kg/en/ 

## Zdroj

Kategória:Národné futbalové mužstvá
Národné
Futbal
Turkménske národné futbalové mužstvo

**Turkménske národné futbalové mužstvo** reprezentuje Turkménsko na medzinárodných futbalových akciách, ako sú Majstrovstvá sveta a Majstrovstvá Ázie vo futbale. 

## História
Futbalový zväz bol založený v roku 1992. Turkménsko sa nikdy nekvalifikovalo na Majstrovstvá sveta vo futbale. Na Majstrovstvách Ázie vo futbale sa predstavili dvakrát v oboch prípadoch skončili v skupine.

## Majstrovstvá sveta

## Majstrovstvá Ázie vo futbale

## Externé odkazy
* https://web.archive.org/web/20070625195211/
* http://www.fifa.com/associations/association=tkm/index.html

## Zdroj

Kategória:Národné futbalové mužstvá
Kategória:Futbal v Turkménsku
Futbal
Amy Ryanová

**Amy Beth Dziewiontkowski** (* 3. máj 1968, New York, New York, USA) profesionálne známa ako **Amy Ryan**(**ová**), je americká herečka. Je známa svojou rozsiahlou divadelnou a filmovou kariérou. V roku 2007 získala nomináciu na Academy Awards, za jej herecký výkon vo filme *Zbohom, baby*.

## Detstvo a mladosť
Narodila sa do rodiny Pamely Ryan (neskôr si prevzala umelecké meno po svojej matke) a Johna Dziewiontkowského. Má anglických, poľských a írskych predkov. Má sestru Lauru, s ktorou si v detstve privyrábala roznášaním novín Daily News. V sedemnástich rokoch absolvovala NYC Performing Arts School. Od ukončenia školy pracuje v divadlách mimo Broadway.

## Kariéra
Účinkovala v niekoľkých divadelných hrách mimo Broadway, tiež v regionálnych divadlách a aj priamo na Broadwayi. V rokoch 2000 a 2005 získala nominácie za svoje divadelné herecké výkony na ocenenie Tony Awards. V roku 2016 získala pozitívne hodnotenie za jej herecký výkon v divadelnom predstavení *Láska, láska, láska*, získala tiež divadelné ocenenie Obie, tiež nominácie na Drama Desk a Drama League za najlepší divadelný výkon.

V roku 2000 si tiež zahrala po boku Laury Linney a Marka Ruffala vo filme, *Na mňa sa môžeš spoľahnúť*. V roku 2003 bola obsadená do jednej z vedľajších úloh v televíznom seriály *The Wire*. Herec a režisér Albert Brooks, si ju vybral aby si zahrala v jeho režírovanej komédii, *Hľadá sa komédia v moslimskom svete*.

V roku 2007 stvárnila rolu drogovo závislej matky vo filme *Zbohom, baby*. Jej herecký výkon bol pozitívne prijatý filmovými kritikmi, tiež získala niekoľko nominácii napríklad na Academy Awards či Zlatý glóbus a niekoľko z nich, tiež získala, napríklad Satelite Awards či Critics' Choice Movie Award. O rok neskôr, ju obsadil Clint Eastwood, do filmu *Výmena*, kde si zahrala po boku Angeliny Jolie.

V roku 2011 získala hlavnú ženskú úlohu vo filme *Win Win*, ktorý dostal priemerné recenzie a Ryanová získala niekoľko hereckých ocenení regionálnych filmových kritikov. V roku 2014 sa pripojila k hereckému obsadeniu filmu *Birdman*.

Po boku Stevea Carella a Timotheého Chalameta, si zahrala v životopisnej dráme *Krásny chlapec*, z roku 2018. O rok neskôr, si zahrala po boku Emmy Thompson v komédii *Late Night*. V roku 2020 stvárnila hlavnú úlohu v dráme *Lost Girls*. V roku 2021 sa pripojila k hereckému obsadeniu televízneho seriálu *Only Murders in the Building*.

## Súkromný život
V roku 2011 sa vydala za Erica Slovina, s ktorým má dcéru, narodenú v októbri 2009.

## Iné projekty

## Externé odkazy
* 
* 

## Zdroj

Kategória:Osobnosti z New Yorku
Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Osobnosti USA poľského pôvodu
Kategória:Osobnosti USA írskeho pôvodu
Kategória:Osobnosti USA anglického pôvodu
Libor Štefánik

Brigádny generál Ing. **Libor Štefánik** (* 18. júl 1964) je český generál. Od 1. júna 2013 do 28. júla 2016 bol veliteľom Vzdušných síl Armády Českej republky. Jeho predchodcom bol brig. gen. Jiří Verner.

## Kariéra
Libor Štefánik v rokoch 1984 až 1987 študoval na Vysokej vojenskej leteckej škole v Košiciach. Svoju kariéru v československom letectve začal v roku 1987 v letke taktického prieskumu 47. prieskumného leteckého pluku v Hradci Králové. V rokoch 1994 až 2000 slúžil na letisku v Čáslavi, konkrétne v 28. stíhacom bombardovacom leteckom pluku (19941995) a na 4. základni stíhacieho letectva (19952000). Počas svojej pilotnej kariéry lietal na strojoch L-29 Delfín, L-39 Albatros, MiG-21R a MiG-21MF. V období rokov 2001 až 2003 zastával funkciu vedúceho staršieho dôstojníka – špecialistu *CC AIR NORTH* na leteckej základni Ramstein v Nemecku a potom do roku 2006 pôsobil ako náčelník oddelenia letectva na Veliteľství Spoločných síl AČR. V rokoch 2006 až 2007 študoval na Air War College na Maxwellovej leteckej základni v Alabame v Spojených štátoch a od 30. mája 2007 velil 22. základni letectva. V júli 2011 bol vyslaný na zahraničnú misiu do Afghanistanu, kde pôsobil vo funkcii poradcu náčelníka štábu Afghanských vzdušných síl.

## Veliteľ Vzdušných sil
plk. gšt. Libor Štefánik bol dňa 1. júna 2013 vymenovaný za veliteľa Vzdušných síl Armády Českej republky, od 28. októbra v hodnosti brigádneho generála. Za svoje priority vo funkcii označil napríklad začiatok činnosti Veliteľstva Vzdušných síl (1. júla 2013 došlo na základe záverov Bielej knihy o obrane k obnoveniu samostatného veliteľstva v nadväznosti na zrušenie Spoločných síl AČR), zlúčenie 22. základne letectva a 23. základne vrtuľníkového letectva, zahájenie výcviku taktického letectva pre nočné pôsobenie a s tým spojenú integráciu moderných zameriavacích kontejnerov na letúny L-159 ALCA a JAS-39 Gripen.

## Referencie

## Zdroj

Kategória:Českí generáli
Kategória:Velitelia Vzdušných síl Armády Českej republiky
Kategória:Príslušníci Armády Českej republiky
Kategória:Absolventi Vysokej vojenskej leteckej školy Košice
Kategória:Osobnosti z Prostějova
Róbert Tóth

Generálmajor Ing. **Róbert Tóth** (* 1. august 1969, Košice) je slovenský generál. Od 1. januára 2021 je veliteľom Vzdušných síl.

## Vojenská kariéra
### Začiatky
V roku 1991 absolvoval Vysokú vojenskú leteckú školu SNP Košice a stal sa pilotom 11. vrtuľníkového pluku 1. armády, Západný vojenský okruh. V roku 1992 sa stal kapitánom vrtuľníka vo 4. vrtuľníkovom pluku Prešov. Od roku 1999 bol dôstojník streleckej a taktickej prípravy vrtuľníkovej letky – 34. letecká základňa Prešov. Od roku 2001 bol veliteľ roja tejto základne. Od roku 2004 pôsobil ako zástupca veliteľa letky – letecká základňa Prešov, Vrtuľníkové krídlo Prešov. V roku 2010 sa stal inšpektor bezpečnosti letov - pilot a neskôr toho roku veliteľom letky Vrtuľníkového krídla Prešov. Od roku 2012 bol zástupca veliteľa Vrtuľníkového krídla Prešov, v roku 2013 až 2020 Vrtuľníkovému krídlu generálplukovníka Jána Ambruša Prešov velil.

Ako plukovník sa 1. októbra 2020 stal zástupcom veliteľa Vzdušných síl.

### Veliteľ vzdušných síl OS SR
Od 1. januára 2021 je veliteľom Vzdušných síl. Do prvej generálskej hodnosti bol prezidentkou Zuzanou Čaputovou vymenovaný 28. januára 2021. 4. mája 2022 ho prezidentka Zuzana Čaputová povýšila do hodnosti generálmajor.

## Referencie

## Iné projekty

## Externé odkazy
* Životopis Róberta Tótha 

Kategória:Príslušníci Ozbrojených síl Slovenskej republiky
Kategória:Absolventi Vysokej vojenskej leteckej školy Košice
Kategória:Slovenskí generáli
Kategória:Slovenskí letci
Kategória:Velitelia Vrtuľníkového krídla generálplukovníka Jána Ambruša
Kategória:Velitelia Vzdušných síl Slovenskej republiky
Kategória:Osobnosti z Košíc
Čínska ľudová oslobodenecká armáda

**Čínska ľudová oslobodenecká armáda**, skratka ČĽOA (po čínsky v slovenskom prepise Čung-kuo Žen-min Ťie-fang-ťün, Pchin-jin Zhōngguó Rénmín Jiěfàngjūn, znaky zjednodnušené 中国人民解放军, tradičné 中國人民解放軍) je armáda Čínskej ľudovej republiky. Ozbrojeným silám velí Komunistická strana Číny a tvorí ju päť zložiek: pozemné sily, námorníctvo, letectvo, raketové vojská a vojská strategickej podpory. ČĽOA je najväčšia armáda podľa počtu vojakov a má druhý najväčší rozpočet zo všetkých armád. Je najrýchlejšie modernizujúcou sa armádou. 

## Referencie


Kategória:Armády (vojenské jednotky)
Kategória:Čína
Kategória:Vojsko v Číne
Bočný reťazec

[náhľad|493x493bod|[Proteinogénna aminokyselina|Proteinogénne aminokyseliny majú rovnaký základ, ale každá z nich ma iný bočný reťazec.]]
**Bočný reťazec** alebo **vedľajší reťazec** označuje v organickej chémii a biochémii chemickú skupinu, ktorá je naviazaná na hlavnú časť molekuly, ktorá sa označuje ako hlavný reťazec alebo kostra. Bočný reťazec je uhľovodíkový vetvený reťazec molekuly, ktorý je naviazaný na väčšiu uhlíkovú kostru. Je to jeden z faktorov, ktoré určuje vlastnosti molekuly a jej reaktivitu.

## Dohody
Ako všeobecný zástupný symbol pre alkylové skupiny (nasýtené uhľovodíky) ako bočné reťazce sa v chemických vzorcoch používa označenie R. Ak je týchto skupín viac, používa sa R a tak ďalej. Na označenie iných skupín, ktoré nie sú uhlíkaté, sa potom často používajú písmena X, Y a Z.

## História
Symbol R použil francúzsky chemik Charles Frédéric Gerhardt v 19. storočí, ktorý ho navrhol, pretože by tento znak bol ľahko rozpoznateľný a pochopiteľný naprieč mnohými európskymi jazykmi podľa prvého písmena rôznych slov: francúzskeho *racine* („koreň“) a *résidu* („zvyšok“), anglického *root* („koreň“) a *residue* („zvyšok“) a zároveň *radical* (odvodeného z latinského *radix*), latinských *radix* („koreň“) a *residuum* („zvyšok“) a nemeckého *Rest* („zvyšok“ a v kontexte chémie i „radikál“). V slovenčine tomu odpovedá len slovo „radikál“.

## Použitie
### Organická chémia
V chémii polymérov sa bočný reťazec vetví smerom od hlavného reťazca polyméru. Bočné reťazce majú dôležitý vplyv na vlastnosti polyméru, hlavne jeho schopnosť kryštalizovať a jeho hustotu. 

### Biochémia

Bielkoviny sa skladajú z aminokyselín, ktoré sú usporiadané do dlhého reťazca a spojené peptidovými väzbami. Medzi dvoma peptidovými väzbami sa nachádza alfa uhlík aminokyseliny, na ktorý je naviazaný jej bočný reťazec. Bočný reťazec je pre každú aminokyselinu iný a ovplyvňuje náboj a polaritu danej aminokyseliny. Bočné reťazce aminokyselín sú zodpovedné i za mnoho interakcií, ktoré vedú k skladaniu proteínov a ich funkciám. Aminokyseliny s podobnou polaritou sa často priťahujú, zatiaľ čo polárne a nepolárne bočné reťazce sa odpudzujú. Polárne a nepolárne interakcie sú dôležité pri stabilizácii sekundárnej štruktúry kvôli ich relatívne veľkému počtu v celej bielkovine. Priestorové usporiadanie bočných reťazcov sa dá predpovedať podľa geometrie peptidovej kostry s použitím výpočtových nástrojov na rekonštrukciu bočných reťazcov.

## Referencie

## Pozri aj
* Alkyl
* Funkčná skupina
* Substituent

## Preklad

Kategória:Organická chémia
Kategória:Polyméry
Kategória:Biochémia
Bahenský potok

**Bahenský potok** je potok v regióne Záhorie, v  obci Letničie v okrese Skalica a v obci Štefanov v okrese Senica v Trnavskom kraji. Je pravostranným prítokom Štefanovského potoka; má dĺžku . Hydrologický identifikátor: 4-13-03-967. Geomorfologická kategorizácia: geomorfologický celok Chvojnická pahorkatina, geomorfologický podcelok Unínska pahorkatina.

## Prameň
Pramení v nadmorskej výške  v juhovýchodnej časti poľnohospodárskeho extravilánu v blízkosti poľa *Drieňovec* a poľa *Prídanky v Dolných* v obci Letničie v okrese Skalica neďaleko od obecnej hranice s obcou Štefanov v okrese Senica, v geomorfologickom podcelku Unínska pahorkatina. 
## Opis toku
Od prameňa tečie juhovýchodným smerom, pravým brehom obmýva pole *Dolina* v obci Letničie, v nadmorskej výške  pretína obecnú hranicu medzi obcami Letničie a Štefanov, vteká na územie obce Štefanov, v nadmorskej výške  priberá ľavostranný bezmenný prítok, potok je lemovaný pásom príbrežnej vegetácie, jemne sa stáča do južného smeru, ľavým brehom obmýva pole *Fľaky pod Drobnými dielmi* v Štefanove, v nadmorskej výške  ústi do Štefanovského potoka ako jeho pravostranný prítok. *Bahenský potok* má jeden bezmenný prítok.

*Bahenský potok* pramení a preteká v obci Letničie v okrese Skalica, preteká a  ústi do Štefanovského potoka v obci Štefanov v okrese Senica v Trnavskom kraji, v geomorfologickom celku Chvojnická pahorkatina, v geomorfologickom podcelku Unínska pahorkatina.  

## Pôvod názvu
Hydronymum *Bahenský potok* na území obce Letničie má pôvod v apelatíve *bahno* s významom *rozmočená jemná pôda, nános na dne močiarov* bežne sa nachádzajúca v priestore  vodného toku. Z apelatíva *bahno* rozšírením o vsuvné *-e-* a o starší formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena *Bahenský potok* ako súčasť veľmi početnej skupiny názvov v slovenskej toponymii, najmä hydronymii. 

Najstaršie listinne zachované názvy obce Letničie a Štefanov sú doložené: 1532 v podobe *Lethnyche*, 1773  *Letnicze*, 1392 *Chepan*, 1396 *Chepanoua*. 

Hydronymum *Bahenský potok* bolo štandardizované v roku 2009. Porovnaj aj podobné štandardizované hydronymá: Bahniansky potok, Bahnový potok, Bahno, Bahno,Bahanský potok, Bahniansky kanál, Bahenný kanál, ktorých štandardizované názvy sú všetky v priestore slovenskej hydronymie jedinečné, bez nebezpečenstva homonymie.

## Referencie

Kategória:Potoky na Slovensku
Kategória:Vodné toky v okrese Skalica
Kategória:Vodné toky v okrese Senica
Kategória:Povodie Myjavy
Papajova Kykula

**Papajova Kykula** () je vrch v pohorí Javorníky. Leží nad obcou Makov, približne  juhozápadne od mesta Turzovka. 

## Poloha
Nachádza sa na severnom okraji strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, v okrese Čadca a na katastrálnom území obce Makov. Najbližšími sídlami sú v okolí ležiace usadlosti miestnej časti Kopanice, patriace do obce Makov. Oblasť patrí do Chránenej krajinnej oblasti Kysuce.

## Opis
Papajova Kykula je súčasťou bočného hrebeňa, ktorý vybieha severným smerom z masívu Čemerky () a následne sa stáča na východ k vrchu Kykula (). Severným smerom sa nachádza Oselná (), západným Lemešná (), Solisko () a Hričovec (), južným Čemerka (), Hluché () a Chrasťové () a východným je sedlom oddelená Kykula a Čerenka (). Masív patrí do povodia Kysuce, ktoré je čiastkovým povodím Váhu. Na vrchol nevedie značený chodník, no úbočím ho z veľkej časti jeden obchádza. Na svahoch je množstvo samôt i chát, ktoré siahajú až pod vrchol.

### Výhľady
Nesúvislý riedky les na vrchole Papajovej Kykuly umožňuje obmedzený rozhľad. Z odlesnených častí na úbočí a lokalít s nižšou vegetáciou je možné pozorovať okolité vrchy Javorníkov, no tiež Moravsko-sliezske, Sliezske, Kysucké a čiastočne aj Oravské Beskydy a Malú Fatru.

## Prístup
Na vrchol nevedie značený chodník, no až do najvyššej časti vedú prístupové cesty k samotám a senníkom. Modrá značka obchádza veľkú časť vrcholu.

* po  modrej značke:
** od severozápadu z osady Kopanice
** od severovýchodu z Makova
* po  červenej značke cez rázc. U Lovásov:
** od severu z Makova cez Kopanice
** od východu zo sedla Javorník cez rázc. Nad Zápačou
* po  žltej značke z osady Štiavnik-Ráztoka cez rázc. Nad Zápačou

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Čadca
Kategória:Vrchy pod 1000 metrov na Slovensku
Kategória:Makov (okres Čadca)
Hluché

**Hluché** () je vrch v pohorí Javorníky. Leží nad obcou Štiavnik, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, v okrese Bytča a zasahuje na katastrálne územie obcí Štiavnik a Petrovice. Najbližšími sídlami sú na západnom a južnom úpätí ležiace samoty obce Štiavnik a severovýchodne situované časti obce Makov. Oblasť patrí do Chránenej krajinnej oblasti Kysuce.

## Opis
Hluché je súčasťou bočného hrebeňa, ktorý vedie z Čemerky () juhovýchodným smerom na Petrovskú Kýčeru (). Východným smerom leží Skaličné () a Slatina (), severným Papajova Kykula () a Čemerka, západným Veľký Javorník (), južným Suchý vrch (), Čierne () a Fačkovská () a juhovýchodným je v hrebeni ležiaca Petrovská Kýčera a Dlhé (). Masív sa nachádza v povodí Váhu, kde smeruje Štiavnik, odvodňujúci západne sa zvažujúce svahy a potok Petrovička, ktorou odteká voda z východných svahov. Na vrchol nevedie značený chodník.

### Výhľady
Hrebeň i celý masív je výrazne poznačený plošnou ťažbou dreva, hoci vrcholovú časť pokrýva lesný porast a ten je tak bez rozhľadu. Z odlesnených častí je možné pozorovať okolité vrchy Javorníkov, pri vhodných podmienkach aj Strážovské a Súľovské vrchy, Malú Fatru, Kysuckú vrchovinu a Kysucké a Oravské Beskydy.

## Prístup
Hrebeňom neprechádza značený chodník a najbližší značený vedie z osady Štiavnik-Ráztoka neďalekým sedlom, kde križuje aj lesnú cestu z Petrovíc. Zo sedla sa dá hrebeňom dostať na vrchol Hluchej, no prístup je možný aj lesnými cestami zo susedných dolín.

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Bytča
Kategória:Vrchy pod 1000 metrov na Slovensku
Kategória:Štiavnik (obec)
Kategória:Petrovice (okres Bytča)
Saint-Jean-Chrysostome

**Saint-Jean-Chrysostome** môže byť:

* kresťanský svätý, pozri Ján Zlatoústy
* bývalá obec v kanadskej provincii Quebec, dnes súčasť mesta Lévis, pozri Lévis (Quebec)
* bývalá obec v kanadskej provincii Quebec, dnes súčasť mesta Saint-Chrysostome, pozri Saint-Chrysostome (Quebec)

Kategória:Rozlišovacie stránky – Miestopisný názov
Lauzon

**Lauzon** môže byť:

* bývalé mesto v kanadskej provincii Quebec, dnes súčasť mesta Lévis, pozri Lévis (Quebec)
* mesto vo Francúzsku, pozri Montségur-sur-Lauzon
* tri rieky vo Francúzsku
* priezvisko, napríklad:
** Jean-Claude Lauzon (19531997), kanadský filmár
** Patrice Lauzon (*1975), kanadský krasokorčuliar
Desjardins

**Desjardins** môže byť:

* bývalé mesto v kanadskej provincii Quebec, dnes súčasť mesta Lévis, pozri Lévis (Quebec)
* finančná spoločnosť z Quebecu, pozri Desjardins Group
* finančná spoločnosť z Ontária, pozri Desjardins Credit Union
* komplex budov v Montreali, pozri Complexe Desjardins
* priezvisko, napríklad:
** Éric Desjardins (1969), kanadský hokejista
László Szigeti

**László Szigeti** môže byť:
* maďarský operný spevák, tenor (* 1923† 2012), pozri László Szigeti (spevák)
* slovenský spisovateľ a publicista maďarskej národnosti (* 1949), pozri László Szigeti (spisovateľ)
* slovenský učiteľ a politik maďarskej národnosti (* 1957† 2022), pozri László Szigeti (politik)

## Referencie

Szigeti, László
Letné olympijské hry 2028

**Letné olympijské hry 2028**, oficiálne **hry XXXIV. olympiády** a bežne známe ako **Los Angeles 2028** alebo **LA 28**, sú nadchádzajúcou medzinárodnou multišportovou udalosťou, ktorá sa má konať od 14. do 30. júla 2028 v Spojených štátoch. Hostiteľským mestom bude Los Angeles, pričom rôzne podujatia sa budú konať aj v iných mestách rozmiestnených po celej oblasti Los Angeles plus dve podstránky v Oklahoma City.

Los Angeles sa pôvodne uchádzalo o Letné olympijské hry v roku 2024. Po viacerých stiahnutiach Medzinárodný olympijský výbor (MOV) schválil proces súbežného pridelenia hier v rokoch 2024 a 2028 Los Angeles a Parížu ako dvom zostávajúcim kandidátom; Paríž bol preferovaný ako hostiteľ pre rok 2024, zatiaľ čo Los Angeles súhlasilo s usporiadaním v roku 2028. Los Angeles bolo formálne udelené hry na 131. zasadnutí MOV v Lime, Peru, 13. septembra 2017. Budú to piate letné olympijské hry a celkovo deviate olympijské hry, ktoré budú hostiť Spojené štáty; Los Angeles, ktoré predtým hostilo letné olympijské hry v rokoch 1932 a 1984, sa stalo tretím trojnásobným hostiteľským mestom po Londýne (1908, 1948, 2012) a Paríži (1900, 1924, 2024) a prvým mimoeurópskym mestom, ktoré tak urobilo. Pôjde o prvé letné olympijské hry, ktoré sa budú konať pod predsedníčkou MOV Kirsty Coventry.

Po debute v roku 2020 ako voliteľné podujatia boli skateboarding, športové lezenie a surfovanie povýšené na hlavný program letných olympijských hier. Hry budú predstavovať debut vlajkového futbalu a squashu ako voliteľných športov, ku ktorým sa pripojí návrat baseballu/softbalu, kriketu (prvýkrát od roku 1900) a lakrosu (prvýkrát ako medailové podujatie od roku 1908).

## Výber hostiteľa
### Kandidátske mestá a hlasovanie
*  Paríž, Francúzsko
*  Los Angeles, Spojené štáty

V júli 2017 usporiadatelia z Los Angeles potvrdili, že olympiádu v roku 2024 prenechávajú Parížu. Rozdelenie hier 2024 a 2028 medzi dvoch kandidátov pre hry v roku 2024 navrhol MOV v júni 2017.

## Športoviská a infraštruktúra
Organizátori neplánujú postaviť žiadne nové stále športoviská a chcú využívať už existujúcu infraštruktúru a športové kluby. Športovci majú byť ubytovaní v internátoch Kalifornskej univerzity.

Vodný slalom a softbal sa budú konať v Oklahoma City. Spolu má byť do hier a aktivít s nimi súvisiacich preinvestovaných sedem miliárd dolárov.

## Športy
Vo februári 2022 Medzinárodný olympijský výbor oznámil, že moderný päťboj, box a vzpieranie predbežne nie sú zaradené do olympijskych hier. Organizátori taktiež nezaradia breaking, ktorého premiéra bola na LOH v Paríži v 2024.

## Referencie


2028
Kategória:Športové podujatia v Los Angeles
Kategória:2028 v USA
Majstrovstvá WAFF vo futbale

**Majstrovstvá WAFF vo futbale** () je medzinárodná futbalová súťaž na ktorej súťažia seniorské mužské národné tímy Západoázijskej futbalovej federácie (WAFF). Šampionát sa koná v priemere každé dva roky.

Aktuálnym šampiónom je Bahrajn. Najúspešnejším tímom je Irán so štyrmi titulmi, ten už ale nemôže súťažiť pretože nie je členom WAFF.

## Víťazi jednotlivých ročníkov

## Najúspešnejšie tímy Majstrovstiev WAFF vo futbale

## Externé odkazy
* WAFF

## Zdroj


Kategória:Futbalové súťaže v Ázii
Chutes-de-la-Chaudière

**Chutes-de-la-Chaudière** môže byť:

* vodopády na rieke Chaudière, v meste Lévis (Quebec)
* vodopády na rieke Ottawa, v meste Ottawa
* volebný okrsok v Kanade, pozri Chutes-de-la-Chaudière (okrsok)

**Les Chutes-de-la-Chaudière** môže byť:
* bývalá obec, pozri Les Chutes-de-la-Chaudière (bývalá obec)
* časť mesta Lévis, pozri Les Chutes-de-la-Chaudière-Est (Lévis)
* časť mesta Lévis, pozri Les Chutes-de-la-Chaudière-Ouest (Lévis)

Kategória:Rozlišovacie stránky – Miestopisný názov
Lévis (Quebec)

**Lévis** je mesto v kanadskej provincii Quebec.

## Poloha
Mesto sa nachádza na Rieke svätého Vavrinca, oproti hlavnému mestu provincie, Quebec.

## Dejiny
Pôvodný názov mesta bol Aubigny, ale v roku 1861 bolo premenované. Nositeľom mena bol François-Gaston de Lévis, víťaz Bitky pri Sainte Foy. V 19. storočí bolo mesto križovatkou železničnej spoločnosti Grand Trunk Railway.

Mesto v súčasnej podobe vzniklo v roku 2002 ukončením série spájaní. Jeho súčasťou sú dnes bývalé mestá, mestečká a obce:
* Charny
* Chutes-de-la-Chaudière
* Desjardins
* Lauzon
* Pintendre
* Saint-David-de-l'Auberivière
* Saint-Étienne-de-Lauzon
* Saint-Jean-Chrysostome
* Saint-Joseph-de-la-Pointe-de-Lévy 
* Saint-Nicolas
* Saint-Rédempteur
* Saint-Romuald
* Sainte-Hélène-de-Breakeyville

## Demografia
V sčítaní obyvateľstva v roku 2016 z 138 155 ľudí uvádza ako rodný jazyk francúzštinu, 1 345 angličtinu a 1 915 neoficiálne jazyky, z toho 5 jazyky pôvodných obyvateľov. 10 ľudí uvádza slovenčinu a 10 češtinu. 30 ľudí udalo ako etnický pôvod český, 35 slovenský a 10 československý.

## Doprava
V meste sa krížia diaľnice 20 a 73.

## Ekonomika
V meste sa spracúva jedlo, nápoje, plastové a kovové produkty. Dôležitý je aj lodiarsky priemysel. Miestna spoločnosť založená v roku 1828 je najväčšou lodiarskou firmou v Kanade.

## Galéria

Súbor:Lévis Decembre 2010.jpg|Zimný pohľad na mesto
Súbor:Église Notre-Dame-de-la-Victoire, Lévis-01.jpg|Kostol Notre-Dame-de-la-Victoire
Súbor:Chantier maritime davie04.JPG|Lodenica
Súbor:View of Lévis from Quebec City.jpg|Lodný termínál
Súbor:Fort No 1, Lévis - Caponnière 01.jpg|Pevnosť číslo 1 z Forts-de-Lévis
Súbor:DSC00694 - Chaudière Falls (48167911277).jpg|Vodopády Chaudière


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Quebecu
Kategória:Sídla na Rieke svätého Vavrinca
Kategória:Chaudière-Appalaches
Theaitétos

**Theaitétos** (, ) môže byť:
* grécky matematik na prelome 5. a 4. stor. pred Kr., pozri Theaitétos z Atén
* Platónov dialóg, pozri Theaitétos (dialóg)
* grécky básnik v 3. stor. pred Kr., pozri Theaitétos (básnik)
* kráter na Mesiaci, pozri Theaetetus (kráter)

## Zdroje
Indické národné futbalové mužstvo

**Indické národné futbalové mužstvo** reprezentuje Indiu na medzinárodných futbalových akciách, ako sú Majstrovstvá sveta a Majstrovstvá Ázie vo futbale.

## História
Futbalový zväz bol založený v roku 1937. Najväčší úspech Indie je druhé miesto na Majstrovstvách Ázie vo futbale 1964. Na Majstrovstvá sveta sa raz kvalifikovali a to na MS 1950 no neskôr sa vzdala účasti na MS kvôli nákladom na cestovanie.

## Majstrovstvá sveta

## Majstrovstvá Ázie vo futbale

## Externé odkazy
* https://www.the-aiff.com/

## Zdroj

Kategória:Národné futbalové mužstvá
Národné
Futbal
Petrovská Kýčera

**Petrovská Kýčera** () je vrch v pohorí Javorníky. Leží nad obcou Štiavnik, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, v okrese Bytča a zasahuje na katastrálne územie obcí Štiavnik a Petrovice. Najbližšími sídlami sú na západnom a južnom úpätí ležiace samoty obce Štiavnik, juhovýchodným smerom ležia obce Petrovice a Kolárovice. Oblasť patrí do Chránenej krajinnej oblasti Kysuce.

## Opis
Petrovská Kýčera je súčasťou bočného hrebeňa, ktorý vedie z Čemerky () juhovýchodným smerom na Žiar (). Južným smerom okrem Žiaru leží aj sedlom oddelené Dlhé () a Malinné (), východným smerom leží Kýčera (), severným Slatina () a Skaličné (), severozápadne Hluché () a Čemerka, západným Ustrígeľ () a Fačkovská (). Hrebeň i Petrovská Kýčera patrí do povodia Váhu, kde z južných a západných svahov odvádza vodu potok Štiavnik, severné a východné odvodňuje Petrovička. Na vrchol nevedie značený chodník.

### Výhľady
Nesúvislým lesom pokrytý vrch umožňuje obmedzený rozhľad. Z odlesnených častí je možné pozorovať okolité vrchy Javorníkov, pri vhodných podmienkach aj Biele Karpaty, Považský Inovec, Strážovské a Súľovské vrchy, Malú Fatru, Kysuckú vrchovinu a Kysucké, Sliezske a Moravsko-sliezske Beskydy.

## Prístup
Hrebeňom nevedie značený turistický chodník, preto prístup je možný lesnými cestami a chodníkmi z blízkych dolín, najkratší z miestnej časti Predjastrabie (Štiavnik).

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Bytča
Kategória:Vrchy pod 1000 metrov na Slovensku
Kategória:Štiavnik (obec)
Kategória:Petrovice (okres Bytča)
Laches

**Laches** alebo **Lachés**  môže byť:
* aténsky stratég, pozri Lachés z Atén
* Platónov dialóg, pozri Lachés (dialóg)
 
**Laches** môže byť aj:
* mestská štvrť Bogoty, pozri Laches (Bogota)

## Zdroje